text: নাগরপুরে মোটর সাইকেল দুর্ঘটনায় চালক নিহত, আহত দুইজন | বিপ্লবী বাংলাদেশ
  Home সারাদেশ নাগরপুরে মোটর সাইকেল দুর্ঘটনায় চালক নিহত, আহত দুইজন
  মোঃ আমজাদ হোসেন- নাগরপুর (টাঙ্গাইল) প্রতিনিধি ঃ
  টাঙ্গাইলের নাগরপুরে মোটর সাইকেল দুর্ঘটনায় চালক নিহত, অপর দুইজন আহত হয়েছে।
  নিহতর নাম মো. রাজিব (১৮)। সে পার্শ্ববর্তী মানিকগঞ্জ জেলার সাটুরিয়া উপজেলার সাহেব পাড়া গ্রামের সাধন মিয়ার ছেলে। আহত দুইজন একই গ্রামের আবুল হোসেনের ছেলে মো. আলি আকবর (১৮) ও সোহরাবের ছেলে মো. সোলায়মান (১৯)।
  দুর্ঘটনাটি ঘটে সোমবার সকালে ধলেশ্বরী নদীর উপর শেখ হাসিনা সেতুর পশ্চিম পাশে কেদারপুর নামকস্থানে।
  স্থানীয় ও হাসপাতাল সূত্রে জানা যায়, নিহত রাজিবসহ তিনজনে সোমবার সকালে নাগরপুর উপজেলায় অবস্থিত কেদারপুর নামকস্থানে ধলেশ্বরীর নদীর উপর নির্মিত শেখ হাসিনা সেতু দেখতে এসে বাড়ী ফেরার পথে সেতুর পশ্চিম পাশে ব্রীজের রেলিংয়ের সাথে ধাক্কা খেয়ে মোটর সাইকেল চালক রাজিব ঘটনাস্থলেই নিহত হয়। অপর দুইজন গুরুত্বর আহত হয়। স্থানীয়রা এগিয়ে এসে মুমুর্ষ আবস্থায় আহতদের উদ্ধার করে উপজেলা স্বাস্থ্য কমপ্লেক্্ের নিয়ে যায়। কর্তব্যরত ডাক্তার রাজিবকে মৃত ঘোষণা করেন এবং অপর দুইজনকে মানিকগঞ্জ সদর হাসপাতালে রেফার্ড করেন।
  নাগরপুর থানার অফিসার ইনচার্জ মো. আলম চাঁদ ঘটনার সত্যতা স্বীকার করে বলেন, পার্শ্ববর্তী সাটুরিয়ার উপজেলার তিন বন্ধু মিলে নাগরপুর বেড়াতে (সেতু দেখতে) এসে বাড়ী ফেরার পথে কেদারপুর নামকস্থানে শেখ হাসিনা সেতুর পশ্চিম পাশে সেতুর রেলিংয়ের সাথে ধাক্কা খেয়ে রাজিব নামের একজন নিহত হয়। অপর দুইজন আহত হয়েছে। নিহত লাশ উদ্ধার করে থানায় আনা হয়েছে।
  Previous articleবন্দর মাদরাসায় "এসো বঙ্গবন্ধু ও মুক্তিযুদ্ধকে জানি" শীর্ষক অনুষ্ঠানে ১৩ মুক্তিযোদ্ধা